Stranki

|  |  |  |
| --- | --- | --- |
| **Institut »Jožef Stefan«,**  **Jamova cesta 39,**  **1000 Ljubljana**  **davčna št.: SI55560822,**  v nadaljevanju “IJS” | in | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**  **Naslov podjetja**  **davčna št.: \_\_\_\_\_\_\_\_\_\_\_\_\_\_\_\_,**  v nadaljevanju »Podjetje« |

skleneta

**POGODBO**

**o izvedbi raziskovalno razvojnih aktivnosti**

1. **člen (uvodne določbe)**

Pogodbeni stranki uvodoma ugotavljata, da je na sestanku z IJS dne XX.YY.ZZZZ Podjetje izrazilo načelni interes za sodelovanje z IJS pri izvedbi raziskav (v nadaljevanju Raziskave) na podlagi naslednjih identificiranih tem:

* [vnesi id temo 1]
* [vnesi id temo 2]
* [vnesi id temo …]
* [vnesi id temo n]

Stranki sklepata to pogodbo z namenom opredelitve in ureditve njunih odnosov v zvezi z izvedbo Raziskav ter določitve pravic in obveznosti, ki za stranki izhajajo iz takšnega sodelovanja.

1. **člen (izvedba Raziskav)**

Podjetje bo interes za posamezno Raziskavo na vsako izmed identificiranih tem iz 1. člena te pogodbe posredovalo predstavnikom IJS.

IJS se bo v roku desetih (10) delovnih dni po prejemu interesa odzval in Podjetju za vsako Raziskavo na posamezno identificirano temo predložil:

* Kratko mnenje o tehnični izvedljivosti;
* Časovni okvir izvedbe;
* Oceno stroškov uporabe prostorov, opreme in osebja IJS za izvedbo raziskave

(v nadaljevanju Ponudba).

Podjetje lahko v roku enega (1) meseca po prejemu Ponudbe le-to potrdi s pisnim naročilom (v nadaljevanju Naročilo), pisno zavrne ali se na Ponudbo ne odzove.

IJS bo z izvedbo posamezne Raziskave pričel le v primeru Naročila s strani Podjetja.

IJS bo Raziskave izvajal v lastnih prostorih, z lastno opremo in lastnim osebjem.

IJS bo za vsako posamezno Raziskavo Podjetju v pregled in potrditev posredoval poročilo o izvedbi Raziskave, ki bo vsebovalo:

* Kratek povzetek;
* Opis metodologije;
* Opis rezultatov;
* Interpretacijo rezultatov

(v nadaljevanju Poročilo).

Posamezna Raziskava šteje za zaključeno, ko podjetje vsebinsko pregleda in potrdi Poročilo.

1. **člen (obveznost plačila)**

Ta pogodba je sklenjena v vrednosti 50.000,00 EUR (brez DDV) in obsega izvedbo več posameznih Raziskav, pri čemer se (i) se izvedba vsake posamezne Raziskave prične ob Naročilu in zaključi s potrditvijo Poročila s strani Podjetja in (ii) Stranki torej nista zavezani k realizaciji pogodbene vrednosti. V primeru, da bi se izkazalo, da bo v obdobju veljavnosti te pogodbe pogodbena vrednost presežena, Stranki novo pogodbeno vrednost določita z aneksom k tej pogodbi.

IJS bo v roku petih (5) delovnih dni po zaključku posamezne Raziskave Podjetju izstavil račun v višini z Naročilom potrjenega zneska s Ponudbe IJS.

Podjetje je račun dolžno plačati v roku trideset (30) dni od dneva izstavitve računa. Podjetje bo sredstva nakazalo na transakcijski račun, naveden na izstavljenemu računu.

1. **člen (varovanje poslovnih skrivnosti)**

Pogodbeni stranki soglašata, da se kot poslovno skrivnost varuje vse, kar določi ena od pogodbenih strank kot poslovno skrivnost.

Pogodbeni stranki soglašata, da brez predhodne pisne odobritve nasprotne stranke ne bosta uporabili ali razkrili zaupnih podatkov, ki si jih bosta izmenjali v času izvajanja te pogodbe. Zaveza po varovanju zaupnih podatkov veže stranki tega dogovora še 7 (sedem) let po prenehanju veljavnosti te pogodbe.

Podatke, ki so označeni kot poslovna skrivnost, bosta stranki zaupali svojim zaposlenim, zastopnikom ali podizvajalcem samo v obsegu, ki je nujno potreben za izpeljavo nalog zaposlenih, zastopnikov ali podizvajalcev, vse pod pogojem, da jih veže zakonska ali pogodbena dolžnost skrbnega varovanja zaupanih jim podatkov.

Obveznost zaupnosti, kot določeno v tej pogodbi, ne velja za naslednje vrste podatkov, četudi imajo zaupno naravo:

-    podatke, posredovane stranki s strani tretje osebe, ki ob posredovanju teh zaupnih podatkov ni kršila nobenih lastnih obveznosti ali dogovorov o zaupnosti, oziroma je tretja oseba ob razkritju podatkov stranki izkazala, da je ne veže nobena obveznost ali dogovor o zaupnosti;

-    podatke, ki so ali bodo postali dostopni širši javnosti, neodvisno od stranke, ki je prejela podatke;

-    podatke, za katere je stranka, ki je podatke prejela, od stranke, na katere se podatki nanašajo, pridobila pisno soglasje za njihovo razkritje ali spremembo statusa zaupnosti;

-    podatke, ki jih je stranka, ki je podatke pridobila, neodvisno razvila sama;

-    podatke, ki jih je stranka dolžna razkriti na podlagi zahteve sodišča ali drugega uradnega organa - v takšnem primeru se stranka, ki je podatke dolžna razkriti, zavezuje nasprotno stranko nemudoma obvestiti, tako da lahko nasprotna stranka uveljavlja vsa veljavna pravna sredstva za zaščito podatkov, preprečitev ali omejitev razkritja oziroma omejitev morebitne škode, ki bi jo takšno razkritje lahko povzročilo;

-    podatke, ki v skladu z Zakonom o dostopu do informacij javnega značaja (ZDIJZ; Uradni list RS, št. 24/03, s spremembami), po katerem ima Institut »Jožef Stefan« status zavezanca, veljajo za informacije javnega značaja - ob izpolnitvi pogojev iz 6.a člena ZDIJZ za takšne veljajo tudi osnovni podatki o pravnem poslu, in sicer podatek o vrsti posla, podatki o pogodbenem partnerju (za pravno osebo naziv ali firma, sedež, poslovni naslov in številka bančnega računa pravne osebe, za fizično osebo osebno ime in kraj bivanja), pogodbena vrednost in višina posameznih izplačil, datum in trajanje posla ter enaki podatki iz morebitnih aneksov k pogodbi.;

-    podatke, ki jih stranke iz te pogodbe potrebujejo za potrebe poročanja v okviru projektov pogodbenih strank, pod pogojem, da je med pogodbenimi strankami in naslovniki teh informacij sklenjen dogovor o nerazkrivanju zaupnih podatkov.

1. **člen (intelektualna lastnina in jamstva)**

Intelektualna lastnina, ki je pri posamezni Stranki nastala pred izvedbo Raziskav, pripada tisti Stranki, ki je intelektualno lastnino razvila.

Intelektualne lastnina, nastala v okviru izvedbe Raziskav, ki izvira iz nadgradenj obstoječe intelektualne lastnine ene ali obeh Strank, pripada tisti Stranki, ki je intelektualno lastnino razvila.

S to pogodbo IJS Podjetju podeljuje pravice do uporabe Poročil za razvoj, izdelavo, proizvodnjo, reprodukcijo, trženje in prodajo lastnih izdelkov in storitev.

Če bi IJS za potrebe izvedbe Raziskav izkoriščal ali Podjetju dajal v uporabo službene izume IJS, bosta Stranki sklenili ločeno pogodbo o izkoriščanju ali uporabi tehnologij IJS.

V primeru nastanka skupnega izuma se imetništvo posamezne Stranke določi glede na prispevek te Stranke k nastanku izuma, kar se uredi z ločeno pogodbo o imetništvu intelektualne lastnine.

Podjetje razume in se strinja, da bo Poročila uporabljalo na način, da to ne bo povzročalo zmanjševanja ugleda in dobrega imena IJS.

IJS se zavezuje, da si bo po najboljših močeh in z uporabo najnovejšega stanja znanosti in tehnologije prizadeval doseči čim boljše rezultate Raziskav. IJS ne jamči, da bodo doseženi predvideni rezultati Raziskav.

Podjetje ne bo uporabljalo imena in/ali logotipov IJS brez predhodno pridobljenega soglasja.

Podjetje je izključno samo odgovorno za kakršno koli izgubo, škodo ali poškodbo tretjih oseb zaradi uporabe rezultatov Raziskav, pridobljenih tekom sodelovanja z IJS, ali uporabe izdelkov, ki temeljijo na teh rezultatih, s strani Podjetja ali tretjih oseb, s katerimi Podjetje te rezultate deli.

Stranki se strinjata, da Rezultatov ne bosta objavili, prodali ali kakorkoli drugače predali v uporabo tretjim pravnim ali fizičnim osebam brez pisnega soglasja druge Stranke.

1. **člen (koordinacija pri izvajanju določil pogodbe)**

Koordinator, zadolžen za izvajanje določil te pogodbe na strani IJS je/sta \_[vnesi ime LICencerja / CCRjevca], na strani Podjetja pa \_\_\_\_\_\_\_\_\_\_\_\_\_\_\_\_.

1. **člen (prenehanje pogodbe)**

Ta pogodba je sklenjena za dobo veljavnosti dveh (2) let od datuma podpisa.

1. **člen (prehodne in končne določbe)**

Stranki soglašata, da bosta vse morebitne spremembe oziroma dopolnitve pogodbe sklenili pisno v obliki aneksa k pogodbi in si bosta prizadevali vse spore v zvezi s to pogodbo rešiti na miren način. V primeru, da posameznega spora stranki ne moreta rešiti po mirni poti, je za reševanje spora izključno pristojno stvarno pristojno sodišče v Ljubljani.

Pogodba prične veljati z dnem, ko jo podpišeta obe pogodbeni stranki.

Pogodba je napisana v dveh (2) enakih izvodih, od katerih vsaka stranka prejme po en izvod.

|  |  |
| --- | --- |
| Institut »Jožef Stefan«  prof. dr. Boštjan Zalar, direktor  podpis:\_\_\_\_\_\_\_\_\_\_\_\_\_\_\_\_\_\_\_  datum:\_\_\_\_\_\_\_\_\_\_\_\_\_\_\_\_\_\_\_ | Naziv podjetja  Ime Priimek, položaj  podpis:\_\_\_\_\_\_\_\_\_\_\_\_\_\_\_\_\_\_\_  datum:\_\_\_\_\_\_\_\_\_\_\_\_\_\_\_\_\_\_\_ |